NaiveNeuron/SloPal huggingface dataset:
Pčolinský, Peter, podpredseda NR SR (2023-03-28):
Ďakujem. Páni poslanci, len aby ste mali informáciu, tento bod dorokujeme, čiže dve faktické, pán poslanec Cmorej do rozpravy, krátke záverečné slovo – navrhovateľ. A potom pôjde ten termínovaný bod poslanca Matoviča o podmienkach výkonu volebného práva a po ňom ideme ďalej, to znamená pán poslanec... (reakcia z pléna) Svrček, ktorý prepadne na májovú schôdzu, to oznamujem vopred. A potom pôjde pán poslanec Kremský, Ledecký, Matovič, Matovič, Vetrák. Čiže dáme faktické, dokončíme túto rozpravu a pokračujeme potom pánom poslancom Matovičom. Prosím, zabezpečiť pána poslanca... aha, on je tu, dobre. Pán poslanec Cmorej, faktická, nech sa páči.
Halúz, Milan, poslanec NR SR (2013-12-17):
Ďakujem za slovo. Vážená pani predsedajúca, milé kolegyne, kolegovia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil v prvom čítaní k návrhu poslancov Národnej rady Slovenskej republiky Jána Figeľa, Pavla Abrhana a Moniky Gibalovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov (tlač 772), ako spravodajca určený výborom Národnej rady Slovenskej republiky pre sociálne veci uznesením č. 89 z 21. novembra 2013 a podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 756 zo 7. novembra 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. Navrhovaná právna úprava je v súlade s Ústavou Slovenskej republiky a s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré na mňa, pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pani predsedajúca, ďakujem, skončil som spravodajskú informáciu. Otvorte rozpravu.
Pamula, Peter, poslanec NR SR (2018-09-13):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli z rozpravy a mám splnomocnenie gestorského výboru, odporúčam hlasovať o tomto predloženom návrhu zákona a prerokujeme v treťom čítaní.
Sulík, Richard, predseda NR SR (2011-06-30):
Ďakujem. Žiadna faktická poznámka, vyhlasujem všeobecnú rozpravu za skončenú. Chce zaujať stanovisko navrhovateľ? Nech sa páči.
Pellegrini, Peter, predseda NR SR (2015-09-25):
Prezentujme sa a hlasujme o pridelení návrhu zákona výborom a určení príslušných lehôt. (Hlasovanie.) Prítomných 124 poslancov, za hlasovalo 115, zdržalo sa 8 poslancov, nehlasoval 1. Konštatujem, že sme pridelili návrh zákona výborom, určili gestorský výbor aj príslušné lehoty. Pán poslanec Brixi uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže (tlač 1726), je o bod 88 schváleného programu. Nech sa páči. Hlasovanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov a o doplnení zákona č. 9/2010 Z. z. o sťažnostiach v znení zákona č. 289/2012 Z. z. , tlač 1726.)
Petráš, Vladislav, poslanec NR SR (2013-05-15):
Pán predseda, keďže sme hlasovali o bodoch zo spoločnej správy, hlasovali sme aj o pozmeňujúcich a doplňujúcich návrhoch, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
Pčolinský, Peter, podpredseda NR SR (2023-06-20):
Ďakujem pekne. Teraz bude nasledovať druhé čítanie návrhu poslanca Jaroslava Karahutu na vydanie zákona o niektorých vzťahoch súvisiacich s nájmom nehnuteľného majetku štátu. Návrh zákona je pod tlačou 1634, spoločná správa výborov má tlač 1634a. Dávam slovo poslancovi Karahutovi, aby návrh odôvodnil. To je tá Rainerova chata. (Rokovanie o návrhu poslanca Národnej rady Slovenskej republiky Jaroslava Karahutu na vydanie zákona o niektorých vzťahoch súvisiacich s nájmom nehnuteľného majetku štátu , tlač 1634.)
Hort, Milan, podpredseda NR SR (2010-10-22):
Ďakujem. Vyhlasujem rozpravu za skončenú a o slovo sa prihlásila ešte pani poslankyňa Kiššová, ktorá tu plní funkciu nielen spravodajkyne, ale aj navrhovateľky za výbor. Nech sa páči.
Zajačik, Vladimír, poslanec NR SR (2022-06-28):
Hlasovanie o tomto návrhu bude zajtra o jedenástej.
P. Hrušovský, predseda NR SR: (2004-09-22):
(Hlasovanie.) 146 prítomných, 80 za, 16 proti, 46 sa zdržalo, 4 nehlasovali. Návrh sme schválili. Pán poslanec Brocka.
Matovič, Igor, poslanec NR SR (2016-04-19):
Pôvodne sa mi zdalo, že som bol tretí v poradí, že tam bol ešte aj pán poslanec Danko, aj Hrnko, a tak som sa prihlásil. A tak nejako sa odhlásili, asi nemajú odvahu. Ale tak, Veronika, ďakujem veľmi pekne za... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-06-12):
Prerušujem rokovanie o tomto bode programu. Nasleduje prvé čítanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Návrh zákona je uverejnený ako tlač 1010, návrh na jeho pridelenie na prerokovanie výborom je v rozhodnutí č. 1016. Opäť dávam slovo pánovi poslancovi Miroslavovi Beblavému, aby návrh zákona uviedol. Nech sa páči, pán poslanec.
Šeliga, Juraj, podpredseda NR SR (2020-04-28):
Pán poslanec Kuffa, s reakciou na faktické poznámky nech sa páči. Poprosím vás, zapnite mikrofón pánovi poslancovi Kuffovi. (Reakcie z pléna.) Ale... (Reakcie z pléna.) Tak. Ďakujem.
Laššáková, Jana, podpredsedníčka NR SR (2014-04-01):
Pani poslankyňa Gibalová, nech sa páči.
A. Belousovová, podpredsedníčka NR SR: (2007-06-21):
Keďže sme vyčerpali vystúpenia všetkých, ktorí sa prihlásili do rozpravy písomne, chcem sa opýtať, či sa chce niekto prihlásiť do rozpravy ústne. Ústne sa do rozpravy prihlásila pani poslankyňa Smolková a pán poslanec Halecký. Končím možnosť podania ústnych prihlášok do rozpravy. A ako prvá má slovo pani poslankyňa Smolková. Nech sa páči.
Grendel, Gábor, podpredseda NR SR (2020-07-08):
Dve faktické poznámky na vystúpenie pána poslanca. Končím možnosť prihlásiť sa s faktickými. Ako prvý pán poslanec Osuský.
A. Belousovová, podpredsedníčka NR SR: (2008-09-17):
Pretože bolo dohodnuté, že o 15.00 hodine začneme prerokúvať návrh na spoločné vyhlásenie Národnej rady Slovenskej republiky pri príležitosti 160. výročia prvej Slovenskej národnej rady, skôr ako začneme prerokúvať tento bod, vyhlasujem krátku prestávku do 15.00 hodiny. (Hlas z pléna.) Nie, nedokončíme to. Prerušujem rokovanie o predchádzajúcom bode programu. (Prestávka.) (Po prestávke.)
Hrnčiar, Andrej, podpredseda NR SR (2017-06-19):
Dávam slovo spoločnému spravodajcovi z výboru pre financie a rozpočet, poslancovi Petrovi Náhlikovi a prosím ho, aby podal správu o výsledku prerokovania materiálu vo výboroch Národnej rady.
Blanár, Juraj, podpredseda NR SR (2021-01-29):
Ďakujem. Vyčerpali sme teda všetkých prihlásených do rozpravy. Vyhlasujem všeobecnú rozpravu za uzatvorenú. A chcem sa spýtať pána navrhovateľa... áno, má záujem vystúpiť so záverečným slovom. Udeľujem mu slovo. Nech sa páči.
Blaha, Ľuboš, poslanec NR SR (2018-03-26):
Ďakujem pekne. Mňa, priznám sa, desí to, ako racionálne rozmýšľajúci ľudia sa znižujú k tej najhlúpejšej miere iracionality a k lynčovaniu bez dôkazov. Ja tomuto naozaj nerozumiem. Proti Ruskej federácii nie sú žiadne dôkazy. Žiadne dôkazy! Áno, pani premiérka Mayová veľmi významne kričala v britskej snemovni a líder britskej opozície jej veľmi správne povedal: „Predložte dôkazy, kým budete niekoho lynčovať.“ A vy opakujete všetci to isté. Nemáte jediný dôkaz proti Ruskej federácii a chcete Ruskú federáciu trestať, to je hrozné niečo! Ja by som chcel privítať to, ako sa chová alebo ako sa správa rezort zahraničných vecí, pretože to je zodpovedné. Rusko je partnerským štátom, a pokiaľ neexistujú dôkazy, nemôžete ho jednoducho trestať, tak je to správne. A vy teraz vlastne hovoríte, vypnite mozog a iba počúvajte to, čo hovoria niektoré štáty na Západe. Takto sme sa správali v studenej vojne, keď sme mali nad sebou iného veľkého brata. To chcete robiť znova, úplne stratiť suverenitu?! Ja verím tomu, že Slovenská republika má svoju slobodu a má svoj vlastný rozum a nebudeme iba nasledovať tých, ktorí chcú dneska lynčovať Rusko. A keď nám dávate dneska za príklad krajiny, ako je Poľsko, Maďarsko, Česká republika, je zvláštne, že doteraz liberáli kritizovali práve tieto krajiny, aké sú strašne málo prozápadné. A hádajte, ktorá krajina takisto odmieta vyhodiť, á, vyhostiť ruských diplomatov? Je to Rakúsko. Rakúsko je takisto plné ruských agentov? Alebo Grécko, alebo Portugalsko? Kde sú mimochodom ľavicové vlády. A ja som veľmi rád, že na Slovensku je vláda, ktorá má veľmi silnú podporu ľavice a vďaka tomu rozmýšľame a vďaka tomu nikdy nebudeme kopať a lynčovať Rusko. Čiže z toho hľadiska, páni kolegovia, prestaňme s tým návratom k iracionalite, k tej stredovekej iracionalite a vráťme sa k zdravému rozumu. Ďakujem.
Laurenčík, Milan, podpredseda NR SR (2020-04-20):
Prosím, prezentujme sa a hlasujme. (Hlasovanie.) Prítomných 140, za 137, proti 0, zdržali sa 3, nehlasovalo 0. Konštatujem, že aj tento návrh sme schválili. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 (tlač 67). Dávam slovo spravodajkyni, ktorú určil navrhnutý gestorský výbor pre financie a rozpočet, poslankyni Anne Miernej, aby uviedla hlasovanie. Pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 75/2020 Z. z. , tlač 67.)
Matovič, Igor, poslanec NR SR (2011-11-29):
Pán predsedajúci Bugár, viem, že sa cítite trápne, že aj vy ste spôsobili, že Slovensko má štátny dlh 30 mld. eur. Ja hovorím, nemôžeme ďalej zadlžovať Slovenskú republiku a dovtedy by sme si nemali zvyšovať platy, dokedy Slovensko nebude mať vyrovnaný štátny rozpočet. Viem, že sa vám to, pán predsedajúci Bugár, veľmi ťažko počúva. Ale ja si naozaj myslím a úprimne som o tom presvedčený, že ak si takýto bič, takúto gilotínu nenadstavíme nad svoju vlastnú hlavu, dovtedy sa na Slovensku nájdu nezodpovední politici bez ohľadu na to, či budú sprava alebo zľava, ktorí Slovensko zadlžovať budú. Čiže poprosím vás, vstúpme si do svedomia a dajme si sami sebe takúto úlohu, že platy si začneme zvyšovať odvtedy, odkedy prestaneme zadlžovať naše budúce generácie. Viem, že sa vám to nepáči, chápem to. Je tam pekných trinásť faktických poznámok, dúfam, že ich tam bude aj viac, ale odporúčam ešte raz, choďte sa pozrieť na WC do toho malého zrkadielka a opýtajte sa sami seba, či sa sám pred sebou nehanbíte. (Potlesk.)
Šípošová, Janka, poslankyňa NR SR (2015-05-19):
Pán poslanec Frešo, veď to som presne povedala. Nechcem vyvolať, aby ste znovu hovorili to isté. Ja som to už počula naozaj veľakrát vo všetkých vašich televíznych vystúpeniach aj tu. Moja otázka je, prečo neuznávate to, že 60 poslancov za niekoho sa postavilo a navrhuje ho, a prečo ste presvedčený o tom, že práve váš kandidát je najlepší? Áno, súhlasím, keby bola regulárna súťaž, postavme aj osem kandidátov a diskutujme o nich a hlasujme o nich. Ale toto regulárna súťaž nie je. Ďakujem.
Krajčír, Ľuboš, poslanec NR SR (2021-03-31):
Teraz budeme hlasovať o bodoch 2 až 4 spoločnej správy spoločne s odporúčaním gestorského výboru schváliť.
Hrnčiar, Andrej, podpredseda NR SR (2018-05-15):
Takže ďakujem. Týmto končím dnešný rokovací deň. Prajem vám príjemný zvyšok večera. (Prerušenie rokovania o 19.01 hodine.)
Kotleba, Marian, poslanec NR SR (2020-09-22):
Milan, ja ťa len chcem podporiť v takej jednej veci, že možno to koaliční kolegovia, niektorí nevedia, ale napríklad v Taliansku je legislatíva nastavená tak, že keď taliansky parlament vykoná zmenu ústavy, tak túto zmenu ústavy musí vždy odobriť celonárodné referendum, aby sa všetci občania k tomu museli vyjadriť, toto by bola zaujímavá myšlienka spraviť aj u nás, ale vidíme, že tí, ktorí rozprávali o demokracii pred voľbami, asi zjavne budú mať dnes s referendom ako s najvyšším inštitútom demokracie veľký problém.
Jurík, Beáta, poslankyňa NR SR (2024-01-08):
Tak ďakujem všetkým kolegom a kolegyniam za tieto faktické poznámky. Trošku ma mrzí, že opäť neprišla žiadna reakcia z koalície, iba som občas počula také huh, huh, ale tak nevadí. Ivan, hovoril si o absencii násilia v tejto novele. No to je presne o tých trendoch, alebo ako si to nazval, štandardoch 21. storočia, z ktorých si táto vláda niektoré vyberá a niektoré zase odmieta prijať. Pán poslanec Dostál, vy ste položili taká, takú otázku, že čo vlastne od nás chce EÚ. No ja si myslím, že EÚ od nás chce iba, aby sme rešpektovali princípy a hodnoty, ktoré zdieľame v tomto spoločnom priestore, no, žiaľ, ich očividne nezdieľa naša vláda. Pán poslanec Grendel, vy ste hovorili o stanovisku Rady prokurátorov a ja som veľmi rada, že toto stanovisko prišlo, lebo hoci teda nemáme normálne legislatívne konanie, a teda nie je aj odborná verejnosť konzultovaná, tak som rada, že práve táto Rada prokurátorov nabrala odvahu, a keď sa vrátim späť k tomu, že ako sme sa bavili na tom výbore, tak ja som tam práve hovorila aj o tom, že niektorí prokurátori sa už ozvali proti týmto zmenám, a bolo mi povedané, že ich bolo iba pár. No, vďakabohu, aj za tých pár prokurátorov. Pán Pročko, vy ste hovorili o verejnosti a o tom, že ľudia proste musia počuť to, čo obsahuje tento promafiánsky balíček. A ja som veľmi rada, že celá opozícia tu dnes opäť neúnavne ľuďom vysvetľuje, čo všetko tento balíček skrýva. Irena, načrtla si tu krehkú rovnováhu medzi záujmami a hovorila si, že vlastne nechápeš, že prečo tých desať ľudí, ktorých chcú dostať von, prečo vlastne sú ako keby ťažší na tej váhe než celá spoločnosť. Nuž tých ľudí je trochu viac, avšak vidíme, že opäť sa tam ukazujú tie priority. A na ďalších, žiaľ... (Prerušenie vystúpenia časomerom. Potlesk.)
P. Hrušovský, predseda NR SR: (2003-09-10):
Páni poslanci, vyhlasujem toto hlasovanie za neplatné. Pán poslanec Galbavý, pokoj a hlasujte. Páni poslanci, budeme opakovať hlasovanie. Hlasujeme. Prezentujme sa a hlasujme o prvom návrhu pani poslankyne, ktorá odporúča vládny návrh zákona o potravinách prerokovať v druhom čítaní. (Hlasovanie.) Prítomných je 126 poslancov, za 94, proti 10, zdržalo sa 22. Návrh sme schválili. Prosím ďalší návrh.
Dostál, Ondrej, poslanec NR SR (2020-07-15):
Ďakujem, pán predsedajúci. V rozprave vystúpili piati poslanci, nebol podaný žiadny procedurálny ani iný návrh. Pán predsedajúci, prosím, aby ste dali hlasovať o tom, že Národná rada prerokuje predmetný návrh zákona v druhom čítaní.
Verešová, Anna, poslankyňa NR SR (2018-05-23):
Dobrý deň. Vážená pani predsedajúca, vážená pani komisárka, vážené kolegyne a kolegovia, nebudem dlho hovoriť, lebo môj hlas má veľmi zvláštne zafarbenie, takže aby som vás neotrávila, som nejaká chorá. Chcem aj ja veľmi pekne poďakovať za tú prácu, ktorú pani komisárka vykonala v minulom roku. Myslím si, že osoby so zdravotným postihnutím veľmi oceňujú to, že majú komisárku pani Stavrovskú. Vidno to na tej správe už len tým, že kto nenazýva prípad, kto nazýva prípad človeka, to, čo prežíva, príbehom, tak je jasné, že vie, o čom hovorí, lebo pani komisárka v správe hovorí o príbehoch ľudí, myslím si, že ich je... Koľko? (Reakcia komisárky.) Koľko? (Reakcia komisárky.) 41. A nehovorí o prípadoch, ale hovorí o príbehoch. To je jasné, že človek, že pani komisárka je človek na, na správnom mieste. A keď som videla, koľko len návštev osobných urobila pani komisárka v zariadeniach sociálnych služieb s pobytovým, s pobytovou službou, tak som žasla, aj to hovorí za všetko, že vyšla zo svojho úradu a chodila po celom Slovensku. A zvlášť chcem vám povedať, kolegyne a kolegovia, že tá správa nie je len formálny dokument, je to dokument, z ktorého som už čerpala na zastupiteľstve, na zasadnutí zastupiteľstva Žilinského samosprávneho kraja. A všetkým vám to odporúčam, ktorí ste poslancami samosprávnych krajov. Totižto na strane 158 nájdete tabuľku zariadení sociálnych služieb, ktoré pani komisárka osobne navštívila, dve sú tam skontrolované zariadenia, ktoré patria do zriaďovateľskej pôsobnosti Žilinského samosprávneho kraja, ktorého som aj poslankyňou. Takže hneď som to aj využila, a tak so župankou, ako aj s odborom sociálnych vecí som už hovorila o zariadeniach, ktoré navštívila pani komisárka. Takže zdôrazňujem, že to nie je len formálna vec, je to dokument, s ktorým treba pracovať, a naozaj zlepšovať, dá sa zlepšovať to postavenie osôb so zdravotným postihnutím. Ešte raz vám veľmi pekne ďakujem, kiežby každý takto komisár pre tie rôzne cieľové skupiny pracoval ako vy, ďakujem vám pekne.
Zmajkovičová, Renáta, podpredsedníčka NR SR (2013-10-29):
Tak sa teším.
Dostál, Ondrej, poslanec NR SR (2017-09-13):
Ďakujem. Podobne ako poslankyňa Verešová, aj ja by som sa chcel poďakovať občanom, verejnosti, ktorí sa v tejto veci zaangažovali, ktorí vyslovili svoj názor, ktorí vyslovili svoj názor, ktorí dali najavo, že im nie je ľahostajné, čo sa stane s Ústavom pamäti národa, ako Dcéram politických väzňov, tak mladým ľuďom z iniciatívy Pamätaj. Kým u Dcér politických väzňov je to niečo, čo sa dá očakávať, že im je táto téma blízka, čo neznižuje hodnotu ich aktivity, a teda zvlášť u mladých ľudí je to mimoriadne a dôležité, že sú ochotní a schopní sa v takejto veci verejne angažovať a miesto toho, aby trávili prázdniny na dovolenkách alebo zábavou, tak venujú svoj čas, úsilie verejnému záujmu. Pretože tu ide o verejný záujem. Ešte raz, je to mimoriadne dôležité a chvályhodné a dôležité je aj to, že to nebola iniciatíva organizovaná, koordinovaná alebo prepojená s Ústavom pamäti národa. Bola to ich vlastná, samostatná aktivita. A keď sa pán Hrnko usmieva, tak tým skôr niečo hovorí o sebe, ako o tých mladých ľuďoch, ktorí, ktorí tomu venovali svoj čas. A pani poslankyňa spomínala aj motivácie, ktoré za tým, ktoré za tým boli, a či už, naozaj nevieme, aký je ten hlavný dôvod, či to súvisí s Babišom, Lackom alebo Bobákom, a ak teda to nebol ten telefonát venovaný pána Hrnka Lackovi, ale Bobákovi, tak to je možno technický detail, ale na podstate veci to nič nemení, ale bol to Lacko a mám na to ešte jedného svedka okrem samotného pána Krajňáka, bodka.
Bugár, Béla, podpredseda NR SR (2018-12-03):
Ďakujem pekne. Teraz dávam slovo spoločnému spravodajcovi z výboru pre vzdelávanie, vedu, mládež a šport pánovi poslancovi Gogovi, nech sa páči.
Blanár, Juraj, podpredseda NR SR (2021-06-16):
Pán poslanec Peter Kremský.
Laššáková, Jana, podpredsedníčka NR SR (2015-11-12):
Na vystúpenie pána poslanca faktické poznámky páni poslanci Hlina, Madej a pani poslankyňa Mezenská. Končím možnosť prihlásiť sa s faktickými poznámkami. Nech sa páči, pán poslanec Hlina.
M. Hort, podpredseda NR SR: (2009-12-02):
Právo záverečného slova pán spravodajca využiť nechce, a preto prerušujem rokovanie o tomto bode programu. Ďalším bodom programu je návrh na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne . Návrh má parlamentnú tlač 1322. Správa o výsledku prerokovania návrhu vo výbore má tlač 1322a. Dávam slovo teraz poverenému členovi Výboru Národnej rady pre sociálne veci a bývanie poslancovi Zoltánovi Horváthovi a prosím ho, aby návrh uviedol a súčasne aby z poverenia výboru podal správu o prerokovaní návrhu vo výbore. Nech sa páči.
Grendel, Gábor, podpredseda NR SR (2021-06-29):
Ďakujem pekne. Otváram rozpravu, do ktorej som dostal jednu písomnú prihlášku od pána poslanca Mičovského, hlásite sa však vy, dobre som tomu porozumel? Áno, ďakujem pekne. Len ešte predtým procedurálny návrh, pán poslanec Suja.
Baránik, Alojz, poslanec NR SR (2018-02-08):
Tak ja by som tiež sa zavenoval tomu, čo tu kolega hovoril v tom zmysle, že Slovensko je nejaký taký špeciálny prípad, že transponovanie nejakých riešení napríklad z Českej republiky, že to je úplne niečo nevídané a že si musíme, my tu na Slovensku, tu máme niečo špeciálne. No moment, Slovensko má spoločnú históriu práva s Českou republikou minimálne takých 150 rokov, s výnimkou toho, že Slovensko patrilo do sféry uhorského práva, avšak to bolo vždycky korelované aj s rakúskym občianskym zákonníkom. A teda tvrdiť, že Slovensko je nejaká špeciálna krajina, ktorej v prípade prijatia takejto úpravy hrozí nebezpečenstvo, že by mohli napríklad psy nadobúdať nejaké práva, je výsmech a mám podozrenie, že toto celé plynie z nejakých takých, by som povedal zvrátených, musím až povedať, predstáv, že by takáto úprava, ktorá je absolútne bežná v každej krajine civilizovaného sveta, že by mohla viesť len na Slovensku k tomu, že by niekto dostal nápad, že sa bude sobášiť so psom. A o tomto to celé je, obávam sa, len si to povedzme na rovinu. Alebo poprípade sú tam špeciálne záujmy nejakých tých množiteľov, ktorí využili túto zvrátenú teóriu na to, aby ich záujmy, tak ako dnes sú, aby zostali zachované. Toto musíme odmietnuť.
Hrnčiar, Andrej, podpredseda NR SR (2017-12-05):
Pán poslanec Bagačka.
Hrušovský, Pavol, predseda NR SR (2011-11-30):
Hlasujeme o návrhu tak, ako ho predložil pán spoločný spravodajca. (Hlasovanie.) 141 prítomných, 78 za návrh, 63 sa zdržalo. Návrh sme schválili. Poprosím pána poslanca Hladkého, aby z poverenia výboru pre obranu a bezpečnosť Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon č. 8/2009 Z. z. o cestnej premávke, ktorý prerokovávame ako tlač 558. Prosím o návrhy, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 558.)
Hrnčiar, Andrej, podpredseda NR SR (2016-11-30):
Reakcia na faktické poznámky pán poslanec Gröhling.
V. Veteška, podpredseda NR SR: (2005-02-02):
Pán navrhovateľ si želá vystúpiť? Nech sa páči.
Šípošová, Janka, poslankyňa NR SR (2014-11-28):
Ďakujem pekne, ja som len chcela poprosiť, nejaký problém mám s hlasovacím zariadením. Dosť treba s ním cvičiť, vyberať kartu, dávať naspäť, prekontrolovať, prosím.
Hrušovský, Pavol, predseda NR SR (2011-12-01):
Ďakujem pekne, pán podpredseda. Veľmi krátko. Včera som sa pokúsil o takú úprimnú výzvu voči nám všetkým, aby sme nerobili na tejto téme zbytočnú politickú kampaň. Žiaľ, aj včera aj dnes sa potvrdilo, že ako niekto sa chce na tejto téme priživiť. Panie poslankyne, páni poslanci, sám som dlho rozmýšľal, či vystúpiť alebo nevystúpiť. Pán poslanec Matovič, vy ste do dnešného dňa nepochopili svoje ústavné poslanie, svoju ústavnú zodpovednosť. Ja nie som tu len jeden zo sto päťdesiatich, ktorý zodpovedám za stopäťdesiat ľudí a ústavných činiteľov, ja som tu jeden z poslancov, ktorý rozhoduje o osude päť aj pol milióna občanov Slovenskej republiky. Slovenská republika nie je firma, Slovenská republika je viacej ako obchodná spoločnosť, a preto prirovnávať akoby nás k majiteľom firiem, neodchádzajte, zostaňte, pán poslanec. Ja viem, že sa to nepríjemne počúva, ale, no veď, ale v tom je tá veľkosť parlamentnej demokracie, dokázať sa vedieť jeden druhého počúvať, preto nikdy som sa nedal strhnúť nejakým populizmom, zvlášť pri takých citlivých témach, kolegyne, kolegovia, ako je poslanecká imunita, ako sú poslanecké platy. A už vôbec ako neviem prijať, ak niekto vedome zavádza, uvádza nesprávne čísla o poslaneckých platoch a o všetkom, čo s výkonom nášho poslaneckého mandátu súvisí. Preto skôr rozum ako emóciu, skôr zodpovednosť ako populizmus by som uprednostnil pred všetkým ostatným pri takýchto rozhodnutiach. A mrzí ma, že vždy, a tak to bolo aj v minulosti, je to aj teraz a pravdepodobne to bude aj v nasledujúcich volebných obdobiach, sa necháme strhnúť a uniesť osobitne vždy vtedy, keď je pred parlamentnými voľbami. Naozaj, tento návrh, ktorý je návrhom všetkých poslaneckých klubov, a rozumiem tým, že aj všetci poslanci s týmto návrhom súhlasili cez podpisy svojich predsedov, nemysleli na to, aby niekto na tomto návrhu získal svoju osobnú alebo stranícku popularitu. Preto ma mrzí, že sa tu niekto vyčleňuje a vnáša do toho doslova nezmyselné návrhy, ktoré zásadný problém neriešia. Ja osobne som presvedčený, že zákon o platových pomeroch ústavných činiteľov si žiada totálnu revíziu. Pod tou revíziou myslím úplne nový model, stanovenia odmeny za výkon ústavnej funkcie. Ja ho teraz neponúkam preto, lebo sme už aj tu v tomto funkčnom období sa dosť natrápili, a aj keď sme mali dobrý úmysel, vidíte, že to nevyšlo. Ako, znovu to nezafungovalo, a preto je mojou ambíciou sa podieľať na tom, aby, ak budem mať tú možnosť, sme pripravili, ale po konzultácii v spektre všetkých parlamentných politických strán, niečo nové, čo nebude dávať každý rok alebo v každom volebnom období príležitosť na takéto, doslova, manipulácie s verejnou mienkou na základe nepravdivých tvrdení, ktoré tu tak s ľahkosťou niekto chce ponúkať ako riešenia alebo ako dôvody, prečo je treba prijať také alebo onaké rozhodnutia. A preto aj silné vyjadrenia o humpľovaní, o zadlžovaní a tak ďalej, a tak ďalej, neobstoja a ja odmietam takúto argumentáciu, ktorá už vôbec nie je namieste pri prijímaní tohto návrhu zákona. (Potlesk.)
Blanár, Juraj, podpredseda NR SR (2022-05-03):
Pán predseda Marián Saloň s faktickou poznámkou.
Žiak, Miroslav, poslanec NR SR (2021-12-07):
Ďakujem veľmi pekne za slovo. Ja môj príspevok budem viesť prirovnaniami, ktoré by mohli pochopiť aj voliči strany Republika. Lebo pán Mazurek je dôveryhodný asi ako jeho recenzie na eshope, ale iné som chcel. Úplné teraz prirovnanie bude, že napríklad už ste prezuli? Ušetrite si peniaze, lebo podľa štatistík len 94 % z nehôd v zime spôsobia vodiči so zimnými pneumatikami. Ten Matovič nás síce núti kupovať zimné pneumatiky, keďže má z toho milióny na daniach, no pozrime sa na fakty. Vodiči, ktorí počas zimy jazdia na letných pneumatikách, sú šikanovaní políciou na každom rohu, a preto sú oveľa viac ostražití a jazdia menej. Naopak, zimniaci jazdia po Slovensku krížom-krážom bez obmedzenia, spôsobujú nehody. Takže načo budeme kupovať gumy vyrobené z mŕtvych nenarodených plodov kvôli umelo vytvorenému snehu, keď môžem dostať šmyk aj tak? Snáď to pochopia konečne aj ovce, keď budú musieť prezúvať už ôsmy-, deviaty-, jedenásty-, pätnástykrát a ďalej a ďalej kvôli nejakej vymyslenej zime. Pán Mazurek, toto je vaša argumentácia pri COVID-e, že ste laik v oblasti genetiky, imunológie, ale vyjadrujete sa tu, ako keby ste všetko, múdrosť sveta pojedol, a toto bolo prirovnanie také, ktorému aj vy rozumiete, a dúfam, že pochopia tomu aj vaši voliči.
Fecko, Martin, poslanec NR SR (2017-02-14):
Ďakujem pekne. Pani kolegyňa, myslím, že dobrý počin, ale, samozrejme, kritika sa stále znesie, keď niečo sa dáva z opozičných radov. Mňa zaujalo to, že ako si spomínala, že je to obchod so zvieratmi, živý, živými zvieratmi, dobrý biznis. Áno, ja konkrétne aj s vtákmi. Tak je tiež riadny biznis a tam tiež by sme mali sa možno trošku pozrieť na to, ako sa to tam reguluje, nereguluje. A že Slovensko hanbou, no, žiaľ, vyzerá, že asi je to u nás všecko nadivoko. A táto divokosť sa prejavuje v každej oblasti. Spomínala si, že kam by sme tých 25 až 50 mil. eur, ktorý každý rok uniká na daniach, ako si spomínala, kam by sme ich mohli umiestniť. No ja by som dal taký jeden tip, že do záchranárskej kynológie, pretože máme špičkových záchranárov, našich psovodov, ktorí zachraňujú pri zemetraseniach a doslova živoria. Nie jedenkrát tu bol ich zástupca a prosil, aby nejakým spôsobom boli zastrešení, a neboli. A jeho výsledky, ktoré dokázal priamo v teréne, hovoria o tom, že ani anglické, ani holandské, ani španielske psy nenašli nič a naši našli troch až piatich občanov živých, ktorí boli v tom zemetrasení pod tými troskami. To znamená, že my máme tu špičku, možnože aj európsku, aj svetovú, ale ich podpora, tých kynologických záchranárov, je minimálna. Takže možno tie peniaze by sme mali tam usmerniť, ale to je iba taký tip. Samozrejme, ja si myslím, že pokiaľ je tu nejaký problém, ako už bolo spomínané, akým spôsobom realizovať ten zákon, tak dúfam, že by tam mohla prísť aj nejaká vykonávacia vyhláška, ktorá by to zmenila na drobné. A jednoznačne by nebola v rozpore so zákonom a usmernila, ako sa to má robiť. Ďakujem.
Marcinčin, Anton, poslanec NR SR (2010-10-13):
Dámy a páni, odporúčam, aby sa Národná rada uzniesla na tom, že odporučí tento návrh prerokovať v druhom čítaní. Prosím, dajte o tomto návrhu, vážený pán predseda, hlasovať.
Laššáková, Jana, podpredsedníčka NR SR (2012-09-18):
S reakciou na faktické poznámky pán poslanec Chren, nech sa páči.
Šefčík, Marek, poslanec NR SR (2023-06-20):
Ďakujem, pán predseda. Prosím, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. A zároveň, že za gestorský výbor určuje Výbor Národnej rady pre vzdelávanie, vedu, mládež a šport. V súlade s rozhodnutím predsedu Národnej rady Slovenskej republiky, pán predseda, dajte hlasovať o tom, že určené výbory a gestorský výbor prerokujú návrh zákona v druhom čítaní ihneď na 94. schôdzi Národnej rady Slovenskej republiky.
Paška, Pavol, predseda NR SR (2014-06-10):
Reakcia, pán poslanec Hlina.
B. Bugár, podpredseda NR SR: (2003-10-23):
(Hlasovanie.) Prítomných je 137 poslancov, za 6, proti 105, zdržalo sa 26. Konštatujem, že body zo spoločnej správy 3, 4 a 5 sme neschválili. Nech sa páči. J. Hurban, poslanec: Ďakujem pekne. Zostal nám posledný bod, o ktorom sme nehlasovali, zo spoločnej správy a to je bod č. 6. Gestorský výbor ho odporúča neschváliť.
Pellegrini, Peter, podpredseda NR SR (2020-05-13):
Pán poslanec Saloň.
Lackovič, Marek, poslanec NR SR (2024-04-16):
Ďakujem pekne. Pán poslanec Muňko tu už asi nie je, ale žiadal ma, aby som bol konkrétny. No ja som práve bol konkrétny až príliš. Ale keď chceme, tak môžeme ešte raz. Spomenul som podporu cédečka Biňatinskí chlopci vo februári, Folklórny súbor Radosť, obecný bazén Kaluža, nový kuchynský príbor v Bajanoch a mohli by sme pokračovať. Na toto všetko si našla vláda čas aj priestor, aj financie v prvom kvartáli 2024, ale nenašla si čas, priestor na to, aby sanovala to, že tie samosprávy sami avizujú, že nebudú mať za čo svietiť už za chvíľu. Čiže naozaj aj pán poslanec Blcháč, tak ako naznačil, že v mojom prípade ide o nekompetentný prejav, lenže, pán kolega, mali sme vždy taký úzus, že tí starostovia alebo primátori držali nejak spolu, sme si vždy tykali a tak. Nebol som to ja, pán kolega, ktorý priniesol Liptovský Mikuláš na prah nútenej správy. Ja som vo Hviezdoslavove mal v INEKO 6,0 zo 6 každý jeden boží rok, ktorý som tak starostoval. Ten môj výsledok bol takýto. (Reakcie z pléna. Prerušenie vystúpenia predsedajúcim)
Bútora, Daniel, minister školstva, vedy, výskumu a športu SR (2023-06-15):
K neefektívnemu zneužívaniu sa neviem vyjadriť, lebo o tom neviem naozaj. Ale to áno, z rozdávania dáždnikov majú asi osoh výrobcovia dáždnikov, tak by som predpokladal. A ak sa tam robia aktivity, ktoré sú takýmto spôsobom orientované, tak je to také skôr, no, skôr neefektívne využívanie za mňa alebo zneužívanie. Ja asi väčšiu mieru detailov nemám a ani neviem, nakoľko sa k tomu, k nejakému nastaveniu nejakých vecí dostaneme, lebo, samozrejme, ja nemám legislatívnu iniciatívu teraz možnosť žiadnu ani urobiť, ale minimálne ten kontakt s tými mládežníckymi organizáciami, s tým ekosystémom určite mať budem. Ďakujem pekne.
Zajac, Pavol, poslanec NR SR (2014-09-17):
Vážený pán kolega Radošovský, ďakujem vám za vaše vysoko odborné vystúpenie k problematike, ktorá je vám teda blízka. Celý život pracujete v oblasti poľnohospodárstva a problematika Slovenského pozemkového fondu je vám blízka. Nebol by som na vás reagoval, keby som si na záver vášho vystúpenia nevypočul, že je problém so zverejňovaním na internete nájomných zmlúv a ma to veľmi prekvapuje a teda, ak to tak je, tak som veľmi rozhorčený. V čase, keď už, myslím si, že tri roky platí to, že žiadna zmluva v našom štáte nie je platná, pokiaľ nie je zverejnená na centrálnom registri zmlúv, myslím vo všetkých oblastiach, tak ak je to takto, že nájomné zmluvy nie sú, alebo sú ťažko dostupné, lebo to ste naznačovali, že sú ťažko dostupné na portáli, ja si to predstavujem tak, a určite si to overím, že buď podľa nájomcu alebo čísla pozemku by malo byť to úplne jednoduché si skontrolovať, kto je nájomcom, za akú cenu a porovnať si to. Takže určite očakávam aj ja, že pani riaditeľka sa k tomu vyjadrí. Ďakujem.
Laššáková, Jana, podpredsedníčka NR SR (2012-09-26):
Pán poslanec Hlina, nech sa páči.
Šimečka, Michal, podpredseda NR SR (2024-04-24):
Ďakujem pekne. vyhlasujem rozpravu za skončenú. A chcem sa spýtať, či navrhovateľ pán minister k nej chce ešte zaujať nejaké stanovisko. Vyzerá, že tomu je tak. Prosím, pán minister.
Kollár, Boris, predseda NR SR (2023-06-20):
Prezentujme sa a hlasujeme. (Hlasovanie.) Prítomných 137 poslancov, za 67, proti 31, zdržalo sa 37, 2 nehlasovali. (Potlesk.) Konštatujem, že sme neschválili návrh zákona o turistických trasách. Pokračujeme hlasovaním v opakovanom druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde, tlač 1503, bod 6 schváleného programu. Spoločným spravodajcom je člen výboru pre pôdohospodárstvo a životné prostredie poslanec Ján Mičovský. Prosím ho, aby uvádzal hlasovanie. (Pokračovanie hlasovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , tlač 1503.)
P. Miššík, poslanec: (2007-09-11):
Chcem povedať toľko k tomu, čo hovoril Gábor Gál, kolega z ústavnoprávneho výboru. Ja sa pozastavím nad tým, čo spomínal ohľadom tých vynakladaných 270 mil., ja som to vyčíslil, alebo v dôvodovej správe to bolo 268 mil. do roku 2010, toto číslo sa tam objavuje. A namietal, že tie prostriedky by sa dali použiť účelnejšie a lepšie. No ja som tiež vo svojom vystúpení povedal, že je to vecou názoru a my tento názor zdieľame podobný a rovnaký. Ja si myslím, že k tomu, aby sa zrýchlila činnosť súdov, je potreba zlepšiť kvalitu sudcov a kvalita sa môže zlepšiť len vzdelávaním. A ja osobne si myslím, že na toto má aj pán minister rovnaký názor, že to vzdelávanie je závisle aj od toho, aby ku kariérnemu postupu mali byť robené akési atestačné skúšky, čo v budúcnosti zrejme bude nutné. To je jedna otázka. Druhá otázka je znovuotváranie tém, ktoré sú v ktorom okresnom meste, tomu sa neubránime, tam sú lokálne záujmy, to je úplne prirodzené, každý odniekadiaľ pochádzame. Ja si pamätám oveľa väčší problém, ktorý bol, keď bol návrh na zrušenie Krajského súdu v Trnave, kde aj ja osobne som teda loboval v prospech toho, aby sa toto nestalo. Musím to zodpovedne povedať. Takže tuto budeme mať možno nerovnaké názory, a dokonca si myslím, že aj nerovnaké názory v rámci vládnej koalície, nielen opozície, pretože bude tu veľký lobing. Takže obávam sa, a je tu aj pán minister financií, že to nebude 268 mil., že to bude rádovo oveľa viac peňazí aj vzhľadom na to, že, verte mi, ten počet nebude sedem, bude určite vyšší. Ďakujem pekne.
Paška, Pavol, predseda NR SR (2013-10-29):
(Hlasovanie.) 136 prítomných, 135 za, 1 nehlasoval. Tento návrh sme schválili.
Laurenčík, Milan, podpredseda NR SR (2022-03-24):
Prosím, prezentujme sa a hlasujme o návrhu pána spravodajcu, o tom, aby sme hlasovali v treťom čítaní ihneď. (Hlasovanie.) Prítomných 124, za 85, proti 11, zdržalo sa 28. Konštatujem, že tento návrh sme schválili. Pristúpime teda k tretiemu čítaniu o návrhu zákona. Otváram rozpravu v rámci tretieho čítania. Pýtam sa, či sa hlási niekto do rozpravy. Konštatujem, že nie. Vyhlasujem teda rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
M. Hort, podpredseda NR SR: (2010-02-10):
A otváram všeobecnú rozpravu. Konštatujem, že som nedostal žiadnu písomnú prihlášku k tomuto návrhu ústavného zákona. A tak sa pýtam, kto sa do rozpravy hlási ústne. Nikto. Uzatváram možnosť podania ústnych prihlášok  do rozpravy. Vyhlasujem všeobecnú rozpravu za skončenú a taktiež budeme hlasovať o 11.00 hodine. Teraz pristúpime k ďalšiemu bodu schváleného programu, ktorým je prvé čítanie o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov . Návrh zákona má tlač 1460 a návrh na jeho pridelenie na prerokovanie výborom je v rozhodnutí č. 1493. Dávam teraz slovo poslancovi Petrovi Gaburovi, aby návrh zákona uviedol. Pán poslanec, nech sa páči.
Mihál, Jozef, poslanec NR SR (2016-10-27):
Ďakujem, pán predsedajúci. V rozprave vystúpili dve kolegyne poslankyne, pani Gaborčáková, pani Verešová, žiadne procedurálne návrhy nepredložili. Poprosím vás, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Aštaryová, Zuzana, poslankyňa NR SR (2010-12-01):
Vážený pán predseda, k návrhu zákona o spotrebnej dani z elektriny, uhlia a zemného plynu a zákona o spotrebnej dani z minerálneho oleja v rozprave vystúpili dvaja poslanci. Bol podaný jeden pozmeňujúci návrh skupiny poslancov a jeden procedurálny návrh. Pristúpme teda k hlasovaniu o procedurálnom návrhu. Podal ho poslanec Pelegrini, ktorý navrhol, aby bol vládny návrh zákona vrátený na dopracovanie.
Číž, Miroslav, poslanec NR SR (2011-07-08):
Čo by sme hneď, pán predseda, prijali tento váš výklad, problém je, že – a tie výbory to na čo prerokovali? Kto nám oznámi výsledok prerokovania toho návrhu?
P. Hrušovský, predseda NR SR: (2003-07-10):
(Hlasovanie.) 126 prítomných, 117 za, 8 sa zdržalo, 1 nehlasoval. Návrh sme schválili. Prosím ďalší návrh.
Panáček, Milan, poslanec NR SR (2012-10-18):
Pán predseda, teraz dajte hlasovať o bode 8 s odporúčaním gestorského výboru neschváliť ho.
Bugár, Béla, podpredseda NR SR (2018-02-01):
Prezentujme sa a hlasujeme. (Hlasovanie.) Prítomných 139, za 61, proti 34, zdržalo sa 44 poslancov. Návrh nebol schválený.
Glváč, Martin, podpredseda NR SR (2016-09-21):
Pán poslanec Kotleba.
B. Bugár, podpredseda NR SR: (2002-04-11):
Písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 28. februára 2002, ktoré ste dostali ako tlač 1417. Skôr ako udelím slovo prvému prihlásenému do rozpravy, chcem požiadať tých poslancov, na interpelácie ktorých máme predložené odpovede členov vlády, aby vo svojom vystúpení vyjadrili svoje stanovisko k týmto odpovediam. Z dôvodu prehľadnosti prosím, aby ste pri svojom vystúpení uviedli číslo, pod ktorým sa odpoveď člena vlády v tlači 1417 nachádza. Otváram rozpravu o tomto bode programu. Pýtam sa, kto sa hlási do rozpravy. Ako jediný pán poslanec Oberhauser. Končím možnosť sa prihlásiť do rozpravy k tomuto bodu. Pán poslanec nech sa páči, máte slovo. Vážené panie poslankyne, vážení páni poslanci, musím vás upozorniť, že prestávka sa už skončila, takže tí poslanci, ktorí sa rozprávajú s jednotlivými členmi vlády, žiadam vás, aby ste si sadli na svoje miesta. Zároveň upozorňujem členov vlády, aby aj oni zaujali miesta, ktoré majú určené v rokovacej sále. Pán poslanec, nech sa páči, môžete pokračovať. V. Oberhauser, poslanec: Ďakujem, pán predsedajúci. Vážený pán podpredseda vlády, vážení páni ministri, vážené panie poslankyne, páni poslanci. Ja reagujem na odpovede, ktoré sú uvedené pod bodmi 19, 20 a 21...
Paška, Pavol, predseda NR SR (2012-10-24):
Pán poslanec Figeľ, pán podpredseda Národnej rady Figeľ.
P. Paška, predseda NR SR: (2009-04-28):
(Hlasovanie.) 133 prítomných, 128 za, 3 sa zdržali, 2 nehlasovali. Tieto body sme schválili.
B. Bugár, podpredseda NR SR: (2002-12-12):
Pán navrhovateľ, pán minister? Nie. Ďakujem pekne. Takže prerušujem rokovanie o tomto bode programu a teraz budeme pokračovať v rokovaní podľa schváleného programu ďalším bodom. Ďalším bodom je návrh na odvolanie zástupcov štátu z funkcie členov Správnej rady Všeobecnej zdravotnej poisťovne (tlač 23). Hneď potom by sme rokovali aj o návrhu na zvolenie zástupcov štátu do funkcie členov Správnej rady Všeobecnej zdravotnej poisťovne (tlač 110). Preto navrhujem, aby sme zlúčili rozpravu o uvedených bodoch programu. Pýtam sa, či je všeobecný súhlas s týmto návrhom? (Súhlasná reakcia pléna.) Ďakujem pekne. Takže z poverenia vlády Slovenskej republiky návrh odôvodní minister zdravotníctva Slovenskej republiky Rudolf Zajac. Pán minister, nech sa páči, máte slovo.
Sulík, Richard, predseda NR SR (2011-06-29):
Pani poslankyňa Vaľová.
P. Hrušovský, predseda NR SR: (2004-10-26):
(Prestávka.) (Po prestávke.)
P. Paška, predseda NR SR: (2008-11-25):
(Hlasovanie.) 135 prítomných, 130 za, 1 proti, 2 sa zdržali, 2 nehlasovali. Máte súhlas, pani spravodajkyňa, môžeme pokračovať.
Hrnčiar, Andrej, podpredseda NR SR (2016-04-26):
Pán poslanec Poliačik. Nie je tu. Pani poslankyňa Cigániková.
Laurenčík, Milan, podpredseda NR SR (2020-06-09):
Pán poslanec Milan Mazurek.
Bugár, Béla, podpredseda NR SR (2017-05-16):
Nech sa páči, prezentujme sa a hlasujeme. (Hlasovanie.) Prítomných 140 poslancov, za 115, proti 17, zdržalo sa 6, 2 nehlasovali. Konštatujem, že sme teda v treťom čítaní , a otváram rozpravu v rámci tohto čítania. Pýtam sa: Hlási sa niekto do rozpravy? Nie. Vyhlasujem rozpravu za skončenú. Pán spravodajca.
M. Číž, podpredseda NR SR: (2007-10-24):
Pán spravodajca, poprosím a iba krátko, dobre? Nech sa páči.
Jarjabek, Dušan, poslanec NR SR (2015-04-15):
Ďakujem za slovo, pani predsedajúca. Pán poslanec Zajac, ozaj ste argumentačne takto na tom zle, že toto bol váš prejav? Zlostný, taký nanič. Naozaj, uvedomujem si, menu Zajac sa v tomto parlamente nedarí. Ste tretí, ale, bohužiaľ, najtrápnejší. Dobre. Tak poďme trošku do tej histórie. Ja som v tom HZDS skutočne bol a viete, prečo som odišiel z toho HZDS, pán poslanec? Lebo to HZDS začalo spolupracovať s KDH – SDKÚ. (Smiech.) A môžete si o tom myslieť a smiať sa trápne akokoľvek, cez SDKÚ ste vybavovali hlasovania v tomto parlamente, vaša farizejská politika nemala už vtedy konca kraja. (Výkriky z pléna.) A môžeme sa o tom porozprávať, kedykoľvek chcete. Mám na to absolútne dôkazy v rámci hlasovania, mám na to absolútne dôkazy v rámci hlasovania presne kvôli takým farizejom z KDH a SDKÚ, ako ste vy. Tie spoločné hlasovania, keď ste sa dostali do menšiny v parlamente, vy ste prichádzali za Mečiarom a hľadali ste od neho hlasy. Vy si to, samozrejme, pán poslanec Zajac, nepamätáte preto, lebo ste podľahli eufórii vašich kolegov tam okolo. Ale spýtajte sa napríklad pána kolegu Dzurindu, ako ste cez neho vybavovali hlasovania s Mečiarom. Spýtajte sa na to. Nie Mečiar chodil za vami, vy ste chodili za Mečiarom, taká je pravda. Taká je pravda, Lojzko, môžeš sa smiať, koľko chceš, ale z tohto sa nevyviníš preto, lebo tie hlasovania z tohto obdobia ešte existujú. Vy ste proste farizeji non plus ultra. Na jednej strane nechcete odvolať Figeľa, na druhej strane hlasovali ste a hlasovali by ste za predsedu Národnej rady a podpredsedkyňu Národnej rady. To je tá vaša kvázi farizejská kultúra... (Prerušenie vystúpenia časomerom.)
Šeliga, Juraj, podpredseda NR SR (2020-11-04):
Ďakujem. S reakciou, pán poslanec Takáč.
Laurenčík, Milan, podpredseda NR SR (2021-02-26):
Faktickú poznámku má aj pán poslanec Richard Takáč. Nech sa páči.
Laššáková, Jana, podpredsedníčka NR SR (2012-12-13):
Pán poslanec Blanár, nech sa páči.
M. Lukša, poslanec: (2009-06-23):
Predseda Národnej rady pridelil návrh na vyslovenie súhlasu Výboru Národnej rady pre financie, rozpočet a menu, Ústavnoprávnemu výboru Národnej rady Slovenskej republiky. Uvedené výbory prerokovali predmetný návrh na vyslovenie súhlasu Národnej rady s uvedenou zmluvou v stanovenom termíne s odporúčaním vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi. Výbor ma určil za spoločného spravodajcu výborov a zároveň ma poveril predniesť spoločnú správu výborov na schôdzi Národnej schôdzi Národnej rady Slovenskej republiky. Pani predsedajúca, skončil som, ďakujem.